D Evelyn und de Manu händ ois uf d Wiehnacht e richtigi Wiitour gschänkt. Hüt am Morge simmer also am 9.30 Uhr vonere wiisse Limousine (ja würkli, e richtigi!) abgholt und vom Chofför de ganz Tag vo einere Winery zu de nächschte gfahre worde. Das isch absolut puure Luxus gsi. D Evelyne hät sogar no dra dänkt, chli Snacks für id Limousine z chaufe. Zum Glück chönd dä René  und ich nöd z viel Wii i oisem Auto transportiere, suscht hettet mer glaubs Chischtewiis kauft.  S Mittagässe uf eim vo dene Wiiguet isch au fantastisch gsi! Die händ sogar Brot gha... ich mein so richtigs Brot! Und d Muschle als Vorspies sind eifach genial gsi ... oises Glück isch vollkomme gsi und mit jedem Schlückli nochli vollkommener worde =D. Das isch würkli es huere geils Wiehnachtsgschänk gsi! Mer würdets am Liebschte grad wiederhole! Muchas gracias Evelyn und Manuel!